‘ভবানীপুর বহিরাগতদের দিয়ে ভরিয়ে দেওয়া হচ্ছে’, বড় অভিযোগ মমতার

ওয়েব ডেস্ক: দুর্যোগ পরিস্থিতি তৈরি হওয়ার পর দিত্বীয়বার উত্তরবঙ্গ (North Bengal) সফরে মুখ্যমন্ত্রী মমতা বন্দ্যোপাধ্যায় (Mamata Banerjee)। এরইমধ্য়ে সেখান থেকে নিজের বিধানসভা কেন্দ্র ভবানীপুরের (Bhawanipur) জন্য বার্তা দিলেন মুখ্যমন্ত্রী মমতা বন্দ্যোপাধ্যায় (Mamata Banerjee)। মঙ্গলবার ভবানীপুরের (Bhawanipur) বিজয়া সম্মেলনীর অনুষ্ঠানে ভার্চুয়ালি (Vertually Program) যুক্ত হয়ে তিনি তৃণমূল কর্মীদের উদ্দেশে বলেন, “পরিকল্পনা করে ভবানীপুরকে বহিরাগতদের (Outsiders) দিয়ে ভরিয়ে দেওয়া হচ্ছে।” দলের স্থানীয় নেতৃত্বকে বিষয়টি গুরুত্ব দিয়ে দেখার নির্দেশও দেন তিনি।

ভবানীপুর যে রাজ্যের হাইভোল্টেজ বিধানসভা কেন্দ্র তা নিয়ে দ্বিমত নেই। বিরোধী দলনেতাকে একাধিকবার বলতে শোনা গিয়েছে যে, তিনি বা তাঁর প্রতিনিধি এই ভবানীপুরে মমতা বন্দ্যোপাধ্যায়কে হারাবেন। শুভেন্দু বলেন, “নন্দীগ্রামে হারিয়েছি, ভবনীপুরেও হারাব।” ফোনে ভবানীপুরের বিধায়ক ‘বহিরাগত’ উদ্বেগ নিয়ে প্রকাশ করেছেন। তিনি বলছেন, ভবানীপুরে বহিরাগতদের দিয়ে ভরিয়ে দেওয়া হচ্ছে। গরিবদের সরিয়ে দেওয়া হচ্ছে। মমতা বলেন, “আমি দেখছি অনেক এলাকায় গরিব মানুষের বস্তি ভেঙে বড় বাড়ি তৈরি করা হচ্ছে। আমি এটা সাপোর্ট করি না। আমাদের ভোটারদের তাড়িয়ে দিচ্ছে। আমি তো বাংলার বাড়ি করে দিতে পারি। গরিব মানুষদের নিরাপত্তা দিলে কোনও অসুবিধা নেই। অনেক হিন্দি-বাংলাভাষী মানুষ আছেন…ভবানীপুর পুরো বহিরাগতদের দিয়ে ভরিয়ে দেওয়া হচ্ছে। পুরো প্ল্যানিং করে। আমি কিন্তু যাঁরা বাংলায় থাকেন তাঁদের আউট সাইডার বলছি না।”

আরও পড়ুন: বর্ষা বিদায় হতেই বঙ্গজুড়ে শীতের আমেজ, কী বলছে হাওয়া অফিস?

বিজয়া উপলক্ষে শহরে না থাকলেও দলের নেতা-কর্মীদের বিশেষ নির্দেশ দিয়েছেন মমতা বন্দ্যোপাধ্যায়। বলেছেন, কালীপুজোর সময়ে সতর্ক থাকতে। যাতে কোথাও কোনও অপ্রীতিকর ঘটনা ঘটে। কালীপুজোর পর ছট পুজো আছে। সেই সময়ও যাতে কোনও সমস্যা না হয় তা দেখার নির্দেশ দিয়েছেন তিনি। মমতার স্পষ্ট বার্তা দায়িত্ব আমাদেরই।